

Valdemarsgade 43

4760 Vordingborg

Tlf. 55 36 36 36

www.vordingborg.dk

Sagsnr.: 15/2220

Dokumentnr.: 33325/15

Afdeling:

Plan og Byg

Sagsbehandler:

Anne-Line Møller Sutcliffe

Dir.

06-03-2015

# Referat fra facaderådsmøde 5. marts 2015

Tilstede: Jens Refstrup, Axel Knuhtsen, Carsten Nøhr Larsen,

Jesper Øager Jensen

Fraværende: Bente Bille, Klaus Pedersen

Dagsorden:

1. **Langgade 59A, facadeændringer**
2. **Drøftelse af dispensation til tildækkede butiksruder i Stege**
3. **Fælles facaderådsmøde den 25. feb**.

Referat:

1. **Langgade 59A, facadeændringer**

Ved ombygning af det tidligere hospital på Langgade 59A, der omfatter fjernelse af tilbygning på hovedbygningens nordlige gavl, ny facadebeklædning og fjernelse af vinduer og isætning af nye døre på en tilsvarende tilbygning på hovedbygningens sydlige gavl. Isætning af to vinduer i gavl i sidebygning og skilt med navn og logo males direkte på hovedbygningens nordlige gavl. Skiltets store bogstaver vil få en højde på 48 cm og små bogstaver vil få en højde på 33 cm.

**Beslutning:** *Det var et enigt facaderåd, der bakker op om og bifalder de ansøgte ændringer.*

*Jesper Øager Jensen var inhabil og deltog ikke i facaderådets samlede anbefaling.*

1. **Drøftelse af dispensation til tildækkede butiksruder i Stege**

Gennemgang af de indkomne ansøgninger om dispensation fra Lokalplan nr. 61 Skilte og facader i Storegade. De gennemgående argumenter for alle ansøgninger om dispensation er:

* skærmer for indblik, da butikslokalet anvendes til andet end udstilling af varer
* skærmer for indkig til opbevaring, der ikke bidrager til byrummet ved at være synlige

Facaderådet drøftede karakteren af de forskellige tildækninger:

* I 3 ud af 6 tildækkede butiksruder har tildækningen karakter af skilt (Spillehal, Curae, Helios solcenter)
* I 1 ud af 6 tildækkede butiksruder er tildækningen en reklame for varer, der sælges i butikken, og varer der ikke sælges i butikken, men forhandles af en leverandør til butikken. (Bamse Chokolade)
* I 1 ud af 6 tildækkede butiksruder er tildækningen benyttet til at give oplysning om firmaets ydelser (Curae)
* I 2 ud af 6 tildækkede butiksruder er tildækningen ret neutral, men ikke desto mindre 100% tildækkede, den ene med et farvet bånd og den anden en diskret tekst, der viser tilknytning til pågældende butik/institution. (Kiwi, Museet)

Ved en generel drøftelse af tildækkede butiksruder er der to af facaderådets medlemmer der mener, at det er enklest at håndhæve lokalplan nr. 61 § 7,5 ved at være helt konsekvent og få forholdene lovliggjort ved fjernelse af folie i butiksvinduer.

Alle i facaderådet er med på at denne proces lægger op til, hvordan man fremover vil forvalte tildækkede butiksruder, og at der er flere forhold, der spiller ind, såsom butikslivets fremtidsmu-ligheder i mindre købstæder, byrummets nytænkning og en fleksibilitet i forhold til anvendelsen af butikslokaler.

**Beslutning:** *Der er ikke truffet en egentlig beslutning, men foretaget en første drøftelse. De enkelte dispensationsansøgninger overvejes i planteamet og fremlægges igen til facaderådet og vil evt. blive bragt op i Teknik og Miljøudvalget.*